Държавен вестник, бр. 43, 2010 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  43
които обработват и пакетират пресни плодове 
и зеленчуци, е по-голяма. При констатиране на 
значителни нередности инспекторите увеличават 
честотата на проверките при търговците, оце-
нени от системата в най-рисковата категория.
Г л а в а  т р е т а
ОКАЧЕСТВЯВАНЕ НА ПРЕСНИТЕ ПЛО-
ДОВЕ И ЗЕЛЕНЧУЦИ
Чл. 7. (1) Търговците на пресни плодове 
и зеленчуци излагат, предлагат за продажба, 
доставят или реализират по друг начин за своя 
или за чужда сметка пресните плодове и зелен-
чуци, означени в съответствие с нормативните 
изисквания за качество.
(2) Търговците окачествяват съгласно изис-
кванията на посочените в Приложение I, част 
Б на Регламент (ЕО) № 1580/2007 специфични 
стандарти за предлагане на пазара следните 
партиди пресни плодове и зеленчуци:
1. ябълки; 
2. цитрусови плодове; 
3. плод киви; 
4. салати, къдраволистна ендивия и широ-
колистна ендивия; 
5. праскови и нектарини; 
6. круши; 
7. ягоди; 
8. сладки пиперки; 
9. десертно грозде; 
10. домати. 
(3) Партидите банани се окачествяват от 
търговците съгласно изискванията на Регламент 
(ЕО) № 2257/94 на Комисията от 16 септември 
1994 г. за определяне на стандартите за качество 
на бананите (обн., OB, бр. L 245 от 20.9.1994 г.).
(4) Партидите пресни плодове и зеленчуци, 
за които не съществуват специфични стандарти 
за предлагане на пазара, се окачествяват от 
търговците съгласно общия стандарт за пред-
лагане на пазара по Приложение I, част A на 
Регламент (ЕО) № 1580/2007.
Чл. 8. В случай че търговецът окачестви 
партидите пресни плодове и зеленчуци, за които 
не съществува специфичен стандарт, съгласно 
приложимите стандарти, приети от Икономи-
ческата комисия за Европа на ООН (ИКЕ/
ООН), се счита, че партидите съответстват на 
общия стандарт за предлагане на пазара.
Чл. 9. Физическите и юридическите лица 
по чл. 7 са длъжни да отразяват:
1. име на продукта и страна на произход – във 
фактурата, и
2. номер на фактурата, име на продукта, страна 
на произход, клас на качество, местоназначение, 
а когато го изисква специфичният стандарт – и 
сорт, размер и еднородност, или да посочат, че 
продуктът е предназначен за преработка – в 
другите придружаващи партидата документи.
Г л а в а  ч е т в ъ р т а
ОПАКОВАНЕ И МАРКИРАНЕ НА ПРЕС-
НИ ПЛОДОВЕ И ЗЕЛЕНЧУЦИ
Чл. 10. (1) При опаковане на плодове и 
зеленчуци за вътрешна страна на опаковката 
се използват материали, които са чисти и 
предпазват продукта от външни или вътрешни 
повреди. Материали, хартия или етикети, съ-
държащи търговски маркировки, се използват 
само когато при отпечатването или залепването 
им не се ползва токсично мастило или лепило.
(2) Търговецът е длъжен да предлага плодо-
вете и зеленчуците в подходящи опаковки, пред-
назначени за съответния продукт. Забранява се 
използването на стари и замърсени пластмасови 
или дървени опаковки за многократна употре-
ба, както и друг вид опаковки, традиционно 
използвани за предлагане на други продукти.
Чл. 11. (1) На всеки етап от търговията 
плодовете и зеленчуците се маркират съгласно 
изискванията на общия стандарт за предлага-
не на пазара или специфичните стандарти за 
предлагане на пазара в зависимост от вида на 
съответния продукт.
(2) Следната информация трябва да бъде 
изписана четливо на видно място върху самата 
опаковка или върху етикет, неразделна част от 
опаковката или трайно прикрепен към нея:
1. име и страна на произход на продукта – за 
продукти, за които се прилага общият стандарт 
за предлагане на пазара;
2. име, страна на произход на продукта, 
клас, сорт и търговски вид – за продукти, за 
които се прилагат специфичните стандарти за 
предлагане на пазара.
(3) За плодове и зеленчуци, превозвани в 
насипно състояние, данните трябва да бъдат 
посочени в придружаващите ги документи или 
на видно място в транспортното средство.
(4) При продажба на дребно търговците са 
длъжни да предоставят изискваната информация 
относно име, страна на произход и произво-
дител/опаковчик на продукта, както и клас, 
сорт и търговски вид, когато това се изисква 
от специфичния стандарт за предлагане на 
пазара, на видно място в четлив вид в близост 
до всеки продукт. 
Чл. 12. Търговците могат да предлагат опа-
ковки с нетно тегло, равно или по-малко от 5 kg, 
съдържащи смеси от различни видове плодове 
и зеленчуци, при спазване на изискванията на 
чл. 6 от Регламент (ЕО) № 1580/2007.
Чл. 13. При продажба на плодове и зеленчу-
ци, предназначени за преработка, информацията 
„предназначени за преработка“ се предоставя 
на видно място в четлив вид в близост до 
продуктите.